Brint er udset til at få en vigtig rolle i den grønne omstilling af bl.a. transportsektoren og visse industrisektorer. De første brintanlæg baseret på grøn strøm og anlæg til produktion af grønne brændsler vil formentlig være i drift på land allerede inden, energiøen står færdig. Om det er økonomisk fordelagtigt at producere brint på øen (eller evt. direkte i vindmøllerne) og transportere den til land – fx via en brintrørledning eller på anden måde, er noget, som mange aktører studerer indgående. Det afhænger meget af teknologiens udvikling de kommende 10-15 år, hvor den grønne brint skal produceres.